《四月一日寿阳楼遇雨》
宋代·刘安上

黑云滃蔚自西来，伫立危楼亦壮哉。远壑烟生千里雨，寒潭龙起数声雷。

田畴坐看还丰岁，里巷遥欣弭旱灾。惭愧外官逃吏责，归鞍何惮踏泥回。

作者简介：（1069—1128）温州永嘉人，字元礼。刘安节从弟。哲宗绍圣四年进士。与安节时称二刘，为乡里所推。累官侍御史，上疏直言宰相蔡京罪数十条，又与中丞石公弼共劾之，京罢相。迁右谏议大夫，知婺州。徽宗宣和初致仕。有《刘给谏集》。